Singapurda haydovchisiz avtobuslar sinovdan o‘tkazila boshlandi

Singapur hukumati mamlakat yo‘llarida haydovchisiz avtobuslarni sinovdan o‘tkazish yuzasidan shartnoma imzoladi. Bu haqda Singapur jamoat transport boshqarmasi bayonot berdi, deb xabar qiladi “RBK”.

“Katta orzular kichiklaridan boshlanadi, deyishadi. Shu bois biz Nanyan texnologik universiteti (NTU) bilan hamkorlikda ikkita haydovchisiz elektrik gibrid avtobus sinovlarini boshlab yubordik”, — deyiladi boshqarmaning Facebook’dagi sahifasida qoldirilgan e’londa.
Singapur ko‘chalariga chiqadigan avtobuslar aqlli sensorlar bilan ta’minlanadi va ular yordamida mahalliy ob-havo va boshqa sharoitlarni inobatga olgan holda yuradi. Ular bekatlar va avtoturargohlarda quvvat oladi.